Im Untaschied zum Postbriaf kosts praktisch nix und geht vui schnella. Da Nochtei is zum oan de Sichaheit, E-Post ko leichta vo ondan mitglesn wean. Zum ondan is da Otei on unvalongtn  Sendunga vui heha ois wia bei da konventionelln Post. Anno 2010 san ebba 107 Milliona E-Briaf wejtweit vaschickt woan und da Otei on unvalongtn Sendunga (Spam, "Schmoan") woa 89,1%.[1][2] Es gibt heit owa programmtechnische Meglichkeitn (Spam-Fuita) mit dena de unvalongtn Sendunga zan Tei aussegfuitat wean kena.